ໄທດິ້ນຮົນທຸກວິທີທາງ ເພື່ອປ້ອງກັນບໍ່ໃຫ້ ນໍ້າຖ້ວມບາງກອກ (ເບິ່ງວີດີໂອ)
ພວກເຈົ້າໜ້າທີ່ທີ່ເມືອງຫລວງຂອງໄທ ໄດ້ລະດົມ ເສີມການປ້ອງກັນຢູ່​ໃນເຂດທີ່ອ່ອນແອ ໃນແນວ ປ້ອງກັນຂອງບາງກອກ ແລະພະຍາຍາມປ້ອງກັນ ໂຄງລ່າງພື້ນຖານເອົາໄວ້
ໃນວັນອາທິດມື້ນີ້ ພວກເຈົ້າໜ້າທີ່ໄທກໍາລັງດີ້ນຮົນຕໍ່ສູ້ໃນທຸກວິທີທາງ ເພື່ອປ້ອງກັນບໍ່ໃຫ້ ນໍ້າຖ້ວມເມືອງຫລວງບາງກອກ ໃນຂະນະທີ່ ຢູ່ທີ່ມຽນມາ ປະເທດເພື່ອນບ້ານຂອງໄທນັ້ນ ເຈົ້າໜ້າທີ່ກ່າວວ່າໄພນໍ້າຖ້ວມໄດ້ເອົາ ຊີວິດຜູ້ຄົນໃນມຽນມາໄປແລ້ວຢ່າງໜ້ອຍ 100 ຄົນ ພວກເຈົ້າໜ້າທີ່ທີ່ເມືອງຫລວງບາງກອກຂອງໄທ ໄດ້ລະດົມເສີມການປ້ອງກັນຢູ່ໃນເຂດທີ່ ອ່ອນແອ ໃນແນວປ້ອງກັນຂອງບາງກອກແລະພະຍາຍາມ ປ້ອງກັນໂຄງລ່າງພື້ນຖານເອົາ ໄວ້ໃຫ້ໄດ້ ໄພນໍ້າຖ້ວມຄັ້ງນີ້ນັບວ່າຮ້າຍແຮງທີ່ສຸດທີ່ປະທະປະເທດໄທໃນຮອບຫລາຍສິບປີ ໂດຍໄດ້ ເອົາຊີວິດຜູ້ຄົນໄປແລ້ວຢ່າງໜ້ອຍ 356 ຄົນ ແລະຍັງຜົນໃຫ້ປະຊາຊົນອີກຫລາຍກວ່າ 110,000 ຕ້ອງພັດພາກບ້ານຢູ່ອາໃສ ແລະ ສ້າງຄວາມເສຍຫາຍອັນໃຫຍ່ຫລວງແກ່ເສດ ຖະກິດ ສ່ວນທີ່ມຽນມາ ເພື່ອນບ້ານຂອງໄທນັ້ນ ເຈົ້າໜ້າທີ່ຄົນນຶ່ງກ່າວວ່າ ໄພນໍ້າຖ້ວມໄດ້ ເອົາຊີວິດຜູ້ຄົນໄປແລ້ວຢ່າງໜ້ອຍ 100 ຄົນເມື່ອອາທິດຜ່ານມາ ໜັງສືພິມ New Light of Myanmar ໄດ້ລາຍງານຂ່າວ ກ່ຽວກັບນໍ້າຖ້ວມໃນວັນອາທິດມື້ນີ້ ແຕ່ ກໍໄດ້ສະເໜີໂຕເລກຜູ້ເສຍຊີວິດວ່າ ມີ 3 ຄົນ ແລະ 80 ຄົນຫາຍສາບສູນ ຝົນຕົກໜັກທີ່ເລີ່ມມາຕັ້ງແຕ່ເດືອນກໍລະກົດ ໄດ້ໄຫລຖ້ວມພື້ນທີ່ອັນກ້ວາງຂວາງຂອງຂົງ ເຂດເອເຊຍຕາເວັນອອກສຽງໃຕ້ ແລະບັງ ຄັບໃຫ້ຫລາຍລ້ານຄົນຕ້ອງໜີຈາກບ້ານຢູ່ ອາໃສໄປ ມີປະຊາຊົນອີກ 336 ຄົນເສຍຊີວິດ ໃນກໍາປູເຈຍ ລາວ ແລະຫວຽດນາມ ມີຫລາຍປະເທດເພີ່ມຂຶ້ນ ທີ່ຮັບປາກວ່າຈະໃຫ້ການຊ່ວຍເຫລືອແກ່ຂົງເຂດ ທີ່ຖືກທໍາລາຍ ໂດຍໄພນໍ້າຖ້ວມແຫ່ງນີ້